দুই. একজন ভদ্রলোক সব সময় সুন্দর প্যান্ট-শার্ট পরে অফিস করেন; পায়ে খুব সুন্দর দামি স্যান্ডেল থাকে। একদিন অফিসে ভদ্রলোক হঠাৎ অসুস্থবোধ করলেন, বললেন, মাথা ঘোরাচ্ছে। সহকর্মীরা দৌড়ে এলেন এবং শুইয়ে দিলেন। সবাই মিলে পরিচর্যা করলেন। পরিচর্যার সুবিধার্থে গায়ের জামাটা খুলে ফেললেন। খোলার পর সহকর্মীরা একটু বিব্রত হলেন; দেখলেন গেঞ্জিটা খুবই ময়লা, মনে হলো চার-পাঁচ দিন খোলা হয় না, ধোয়া হয় না। একজন সহকর্মী ফোড়ন কাটলেন; বললেন, ভাগ্যিস মাথা ঘুরিয়ে ছিল, না হলে টেরই পাওয়া যেত না ভেতরে-বাইরে কত তফাৎ। তিন. ভদ্রলোক সব সময় দান-খয়রাত করেন। কোনো মিটিংয়ে গেলে বা কোনো কাজে ঘরের বাইরে থাকলে, আলাপ-আলোচনার সময় সব সময় দান-খয়রাতের পক্ষে বলেন এবং আশপাশের বয়-বেয়ারা, পিয়ন-আরদালি সবাইকে উদার মনে বখশিশ দেন।